rappel van banne voer elisabeth sclercx
kaerle etc. allen den genen die desen onsen brief zullen sien
saluyt wy hebben ontfaen die oitmoedige supplicatie van elisabeth
sclercx jonge wedewe inhoudende hoe dat opden xven dach
junij xv drienveertich tot vervolghe van onsen procureur generael
van brabant ende vonnisse van zekeren onsen commissarisen
dair toe geordineert die voorn. suppliante was gecondempneert zekere
eerlicke reparatie te doen ende boven dien gebannen bynnen
onse stadt van loevenen den tyt van thien jaeren sonder daer vuyt
te moegen gaen op de confiscatie van hueren lyfne ende goeden
verbiedende voorts de suppliante met yemande eenige co$$catie oft
disputacie te houden van eenige articlen vanden geloove als
byder voirs. sentencie breeder blycken mach daer aff dinhouden
hier naer volcht de procureur generael onser heeren der keysers in
brabant ter cause van officien aenleggere tegen elizabeth sclercx
ghevanghen ende verweerdersse gesien tproces der voirs. partyen
ende op al rypelen geledt mynen heeren de commissarisen condempneren
dese verwerddersse in huere lyven cleederen ende bervoets op
huer knijen met eender berrender torsse van twee ponden in huer
handt god almachtich onsen heere keysere ende de justicie
vergheffenisse te bidden ende de selve torsse alzoe te dragen
ende te laten voer theylich sacrament inde kercke van sinte
peeters ende een half jaer lanck in haer cleederen bloot
met eender berrender wassen keersse van eenen ponde in huer
handt by toruys te gaene in alle de processien die bynnen den
halven jaere naestcoemmende gedaan sullen wordde, ste peeters
voers. ende telcker reysen die keersse te laeten voor
theylich sacrament aldaer. ende voirts een jaer lack alle
weecken tot huere coste te doen doen een misse ste peeters
inde kercke ende die te hoiren ende ten eynde vanden jaere
daeraff certificatie te bringhen aenden voirs. procureur generael
ende voirts vuyt sekere consideratien bannen de voirs. gevanghene
bynnen deser stad van loevenen den tyt van thien jaeren naescoemmen
sonder dat zy duerende desen tyt daer vuyt sal moegen gaen
opte confiscatie van hueren lyfne ende goeden verbiedende
voirts der voirs. gevanghene met yemande eenighe communicatie
oft disputatie te houdene van eenighe articulen vander geloove
ende voirts eenige boecken oft schildereyen te houden te hebben
oft te lesen ten zy dat die yerst byden overprochiaen van
ste peeters ten tyde zynde gevisiteert ende geteeckent zyn
al opte pene van gehouden ende gepunneert te wordden als
relaps condempnerende daeren boven dese verwerdersse inde
costen van desen processe ende huere gevanckenisse die
taxatie daeraff mynen voirs. heeren den commissarisen ghereserveert
aldus gepronnuncieert ende vuyt gesproken opde stadhuys van
loevenen in presentie van allen den commissarisen aldair voir recht
sittende ende in presentie van den procureur generael ende den meyer
van loevenen opden xven dach van junio int jaer onsheeren
xcc dryenveertich aldus ondergescreven dese copie is
gecollationeert ende bevonden metten originalen reg$$re accorderende
by my geteeckent h zype zedert welcken ban de voirs.
suppliante wedierende der justicie heeft huer continuelick gehouden
gehadt bynnen onse voirs. stadt van loevenen ende vulcommen die
andere pointen begrepen inden voirs. vonnisse. als naerder blycken
mach by attestatie vanden prochiaen van ste peeters kercke van loevenen
voits. ende heeren wouter haverloos tot huere groote scaempte verdriet
ende achterdeel ende en zoude nochtans nyet dorven gaen frequenteren
ende woenen buyten onse voirs. stadt van loevenen daer huere goeden geleghen
zyn omme de selve ende anderen hueren affairen te handelen
ende vervolgen ende anderssins den cost winnen ten zy dat onse
gracie huer hierop verleendt wordde ns daeromme zeere
oitmoedelyck hebbenen $$$que? eest dat wy de saken voerscreven overgemerct
ende hierop gehadt tadvis vanden voirs. commmissarisen geordinneert
opt stuck vander secte lutherane inden jaere xvc dryenveertich
bynnen de voirs. onse stadt van loevenen genegen weesende ter beden
ende begeerten vander voirs. suppliante hebben inden gevalle als boven
weder roupen ende te nyente gedaen weder roupen ende doen te nyente
by desen den voirs. ban zulck als die iegens der voirs. suppliante vuyt
gesproken ende gepronunchieert is geweest ende vuyt onser
meerdere gracien vergeven ende schelden huer quyte tdelict ende mes$$
daervuyt den selven ban naergevolcht is mitgaders alle penen
ende amenden corporelle criminelle ende civile daer inne zy huer
overmits ende vuyt saken van tgene des voirs. is tegens ons onse
hoicheyt ende justicien eenichssins mach hebben ontgaen der
selve suppliante weder stellende ende restituerende tot huere goede
fame ende name in onsen lande ende hertoechdomme van brabant
ende van overmaze huer consenterende te moegen gaen hanteren
converseren letten ende woenen zoe wel buyten onse voirs. stadt
van loevenen als bynnen der selver gelyck ende inder manieren
als zy dede ende doen mocht voer die pronnunciatie vanden voirs. ban
imponerende hierop swighen ende silencie onsen voirs. procureur generael van
brabant ende allen anderen onsen rechteren justicieren ende officieren
ons voirs. lants van brabant ende van overmaze wye zy zyn behoudenen
nochtans dat de voirn. suppliante huer neerstelyck wachten sal te
converseren met persoonen suspect weesende vanden quade secten
ontbieden dairomme ende bevelen onsen lieven ende getrouwen
den cancellier ende luyden van onsen raide in brabant dat voir
henluden geroupen die gene die daeromme behoiren zullen geroupen
te zyne zy procederen wel ende duechdelick ter verificatie ende
interinementen van desen onsen jegewoirdigen brieve naer huere voirme
ende inhouden welck interinement de voirn. suppliante gehouden wert
te versoucken ende desen onsen brief hen luden puterende bynnen eenen
halven jaere naestcoemmen naer date van desen op peyne te
verliesen deffect van dyen ende dat gedaen zy onse drossaet
van brabant meyer van loevenen voirs. ende alle anderen onse ende
onser vassalen oft smaelre heeren rechteren justicieren ende officieren
onsen voirs. lants van brabant ende van overmaze hoedanige die zijn
oft wesen moegen tegenwoirdich ende toecommende hueren stedehoudelyck
ende elck van hen zoe hem dat toebehouden ende aengaen mach der
voirs. suppliante van dese onser tegenwoirdiger gracien quytsceldingen
ende rappel van ban inder manieren voirscreven peyselick ende
volcommelick doen ende laten genyeten ende gebruycken sonder
huer te doen noch te laten geschien eenich hinder letsel ofte
moyenisse ter contrarien in eeniger manieren want ons alzoe
belieft des toirconden zoe hebben wy onsen zegel hieraen doen hangen
gegeven in onse stadt van ghendt lesten dage van april
int jaer onser heeren duysent vyfthondert ende zevenenveertich
van onsen keyserycke txxviiie ende van onsen rycken van castille
ende andere txxxiie aldus gescreven opte plycke byden
keyser in zynen raide ende geteekent de zoete recepta
gecollacioneert ende bevou$ accurd$$ met
zynen originale by my
jacuwe $$$re